stanford-oval/wikipedia huggingface dataset:
ריילי 12/4
הערות שוליים

↑  Culshaw; Horrobin (1974). Complete Catalogue of British Cars. London: Macmillan. ISBN 0-333-16689-2.
↑  Sedgwick, M; Gillies (1989). A–Z of cars of the 1930s. UK: Bay View Books. ISBN 1-870979-38-9.
↑  "ריילי 12/4" - דגמים rileyrob.co.uk/specs/12-4
↑  "ריילי 12/4" דגם "Falcon" rileyrob.co.uk/specs/12-4/falcon4
↑  "ריילי 12/4" - ספצייאל bonhams.com/auctions
↑  "ריילי 12/4" - ספצייאל - תמונות hcs.be/nl/Riley154Special
↑  "ריילי 12/4" דגם "TT Sprite", שנת 1937 classic-trader.com/uk/cars/listing/riley/12-4/12-4-tt-sprite/1937
ריקרדו קושטה

ריקרדו מיגל מוריירה דה קושטה (בפורטוגזית: Ricardo Miguel Moreira da Costa; נולד ב-16 במאי 1981) הוא כדורגלן עבר פורטוגזי ששיחק בעמדת הבלם. לזכותו 22 הופעות במדי נבחרת פורטוגל.
קריירה

קושטה נולד בנובה דה גאיה בפורטו שבפורטוגל, החל לשחק במועדוני הנוער ולדרס גאיה, משם המשיך לבואבישטה. ב-2000 החל לשחק בקבוצת המילואים של פורטו. ב-2002 ערך את הופעת הבכורה שלו בקבוצה הבוגרת של פורטו נגד קבוצת נעוריו בואבישטה. קושטה לא היה שחקן שולי בקבוצה, אלא שיתף פעולה עם שחקנים כמו פפה, ברונו אלבש ועוד. ב-26 במאי 2004 זכה עם פורטו בליגת האלופות בניצחון 0–3 על מונקו.
ביולי 2007 חתם בקבוצה הגרמנית וולפסבורג לשלוש שנים, ועזב את פורטו לאחר שבע שנים במועדון בהם היה שחקן מוביל.
בקיץ 2009 היה מועמד לעבור לריאל סרגוסה אך העברה לא הושלמה לבסוף משום ששני הצדדים לא הגיעו להסכם. העסקה בוטלה וחזר לוולפסבורג.
ב-28 בינואר 2010 הושאל לקבוצה הצרפתית ליל.
לאחר חצי עונה במועדון, ב-17 במאי חתם באופן קבוע בקבוצה הספרדית ולנסיה לארבע שנים. ב-9 במרץ 2011 הבקיע את שערו הראשון בקבוצה במסגרת שמינית גמר ליגת האלופות נגד שאלקה 04 במשחק שהסתיים בהפסד 1–3.
ב-28 ביולי 2014 עבר קושטה למועדון הקטרי אל-סאיליה, וחתם על חוזה לשנתיים. ב-28 בינואר 2015, לאחר חצי עונה בקטר, חתם בפאוק סלוניקי היוונית. ב-1 בפברואר 2016 חתם לעונה וחצי בגרנדה הספרדית. ב-16 באוגוסט 2016 חתם בלוצרן השווייצרית. ב-18 ביוני 2017 חתם בטונדלה.
קריירה > נבחרת פורטוגל

קושטה שיחק בנבחרת הצעירה של פורטוגל. זומן לראשונה לנבחרת הבוגרת ב-2005 למוקדמות מונדיאל 2006, בו ערך את הופעתו הבכורה נגד גרמניה בהפסד 1–3. ב-2010 נכלל בסגל השחקנים למונדיאל 2010 ושב לנבחרת לאחר 4 שנות היעדרות. בטורניר שיחק בשני משחקים, בשלב הבתים נגד ברזיל בתיקו 0-0, ושמינית הגמר נגד ספרד בהפסד 0–1.
במסגרת מוקדמות מונדיאל 2014 הבקיע את שערו הראשון בנבחרת נגד ישראל בתיקו 1-1 בפורטוגל. נכלל בסגל מונדיאל 2014 בברזיל.
תארים

ליגת האלופות: 2003/04
גביע אופ"א: 2002/2003
הגביע הביניבשתי: 2004
אליפות פורטוגל: 2002/2003, 2003/2004, 2005/2006, 2006/2007
הגביע הפורטוגזי: 2002/2003, 2005/2006
בונדסליגה: 2008/09
ריימונד צ'נדלר

| --- | --- |

ריימונד צ'נדלר
 לידה:  23 ביולי 1888 שיקגו, ארצות הברית
 פטירה:  26 במרץ 1959 (בגיל 70) לה הויה, קליפורניה, ארצות הברית
 שם לידה:  Raymond Thornton Chandler 
 מדינה:  ארצות הברית 
 לאום:  אמריקאי
 מקום קבורה:  Mount Hope Cemetery 
 מקום לימודים:  קולג' דאליץ' 
 שפות היצירה:  אנגלית
 סוגה:  ספרות בלשית
 יצירות בולטות:  סדרת פיליפ מרלו
 תקופת הפעילות:  מ-1933 
 הושפע מ:  דשיל האמט
 השפיע על:  רוס מקדונלד, מייקל שייבון, מייקל קונלי, הארוקי מורקמי, האחים כהן, קוונטין טרנטינו
 בן או בת זוג:  Cissy Pascal 
 פרסים והוקרה:  פרס אדגר אלן פו לספר הטוב ביותר (1955) 
 
ריימונד ת'ורנטון צ'נדלר (באנגלית: Raymond Thornton Chandler;‏ 23 ביולי 1888 – 26 במרץ 1959) היה סופר בלשי ותסריטאי אמריקאי. מיוצרי הסוגה של הבלש הפרטי הקשוח (Private Eye או Hard Boiled Detective).
חייו

צ'נדלר נולד בשיקגו וכילד, יחד עם אימו הגרושה, נדד לאנגליה, ומשם לצרפת, לגרמניה ושוב לאנגליה. כבר בצעירותו נמשך אל עולם הפרוזה והשירה ובמשך שנים ארוכות ניסה את מזלו בכתיבה, מבלי שזכה להכרה אמנותית כלשהי. במשך תקופה מסוימת מצא את פרנסתו בשירות הצי הבריטי בתור מחסנאי, עד 1912 אז החליט להגר שוב לארצות הברית, ארץ מולדתו. במלחמת העולם הראשונה התגייס צ'אנדלר לחיל המשלוח הקנדי ולחם בשורות חטיבת הרגלים "גורדון היילנדרס" בחזית צרפת. גם בארצות הברית לא עלה בידו להתפרסם ולהצליח בתחום הספרות, לכן עבד בתחומים אחרים, ובייחוד בעסקי הנפט. בעסקי הנפט, הוא הגיע לעמדות ניהול בכירות מאוד, בשלב מסוים הוא היה נשיאן של 3 חברות, ומנהלן של שמונה. זמן מועט לאחר שמתה אימו של צ'נדלר, הוא התחתן עם אהובתו, שהייתה מבוגרת ממנו ב-17 שנה. כיוון שאשתו הייתה חולנית, צ'נדלר נכנס לדיכאונות והתמכר לאלכוהול והתהוללויות עם נשים. רק כאשר פוטר מעבודתו, ב-1932, החל להתפרנס מכתיבת סיפורים במגזינים שונים.
גיבור ספריו של צ'נדלר הוא הבלש הפרטי פיליפ מרלו הפועל בלוס אנג'לס, ציני, חד לשון ושנון, המתנגש לעיתים קרובות עם אנשי המשטרה המרובעים, פועל בסביבה העירונית המאוכלסת ונע בין בתי פאר של לקוחות עשירים לבין הסמטאות האפלות בשולי הכרך. צ'נדלר עבד זמן מה בהוליווד, עם במאים כבילי ויילדר ואלפרד היצ'קוק. הוא פרסם גם כמה מאמרים מבריקים בכתב-העת הנחשב "האטלנטיק", לרבות המסה המכוננת "האמנות הפשוטה של רצח".
לסגנון ספרותי זה הייתה מקבילה קולנועית בסוגה של הקולנוע האפל (Film Noir). ואכן, ספריו שהוסרטו היו בסוגה קולנועית זו. המפרי בוגרט העתיק לקולנוע בנאמנות את דמותו של פיליפ מרלו.
ספריו של ריימונד צ'נדלר נחשבים כיצירות אמנות לכל דבר. הוא זכה להערצת אחיו הסופרים, יצירותיו נלמדות במיטב האוניברסיטאות, והוא נחשב אחד מטובי כותבי הפרוזה של המאה העשרים.
צ'נדלר נתן למרלו שפה אופיינית לו שהשפיעה רבות על כותבים עד ימינו גם במקומות רחוקים מארץ המקור.
מספריו

"העד" – סיפור קצר שיצא לאור בשנת 1934. סיפורו הקצר הראשון של צ'אנדלר. הבלש המופיע בו לא נזכר בשמו. מאוחר יותר שיכתב הסופר את הסיפור ונקב בשמו של הגיבור, הלא הוא פיליפ מרלו.
"דגי זהב" – סיפור קצר שיצא לאור בשנת 1936. בסיפור המקורי מכונה הבלש בשם קרמודי, אולם מאוחר יותר שיכתב הסופר את הסיפור כך שיהא לסיפור של פיליפ מרלו.
"שרב" – סיפור קצר שיצא לאור בשנת 1938. בסיפור המקורי מכונה הבלש בשם ג'ון דלמאס, אולם מאוחר יותר שיכתב הסופר את הסיפור כך שיהא לסיפור של פיליפ מרלו.
"צרות הן המקצוע שלי" – סיפור קצר שיצא לאור בשנת 1939. בסיפור המקורי מכונה הבלש בשם ג'ון דלמאס, אולם מאוחר יותר שיכתב הסופר את הסיפור כך שיהא לסיפור של פיליפ מרלו.
ארבעת הסיפורים הנ"ל יצאו לאור בעברית באסופה בשם "צרות הן המקצוע שלי" בהוצאת מעריב שנת 2004. תרגם מאנגלית דניאל מזרחי.
"השינה הגדולה" – הרומן הראשון של צ'נדלר יצא לאור בשנת 1939. הספר יצא בעברית בהוצאת כתר שנת 2005. תרגם מאנגלית דוד חנוך.
לראשונה, יצא ספר זה תחת השם "מסתרי משפחת סטרנווד" בהוצאת מצפן, 1960
"היי שלום יפתי" – הרומן השני של צ'נדלר יצא לאור בשנת 1940. הספר יצא בעברית בהוצאת הקיבוץ המאוחד שנת 1999. תרגם מאנגלית משה רון.
"The High Window" – הרומן השלישי של צ'נדלר יצא לאור בשנת 1940. נכון לשנת 2007 לא תורגם לעברית.
"האישה באגם" – הרומן הרביעי של צ'נדלר יצא לאור בשנת 1943. הספר יצא בעברית בהוצאת כתר בשנת 2013. תרגם מאנגלית אסף שור.
"האחות הקטנה" – הרומן החמישי של צ'נדלר יצא לאור בשנת 1949. הספר יצא בעברית בהוצאת זמורה ביתן שנת 1987. תרגם מאנגלית ראובן לסמן.
"The Simple Art of Murder" – אסופת סיפורים קצרים פרי עטו של ריימונד צ'נדלר אשר יצאה לאור בשנת 1950. הספר יצא לאור כאשר המאמר על כתיבת סיפורי מתח "האומנות הפשוטה של רצח" משמש כפתיח לאסופת סיפרים קצרים. בין השאר מופעים בה הסיפורים: "צרות זה המקצוע שלי" ו"דגי זהב".
"שלום ולא להתראות" – הרומן השישי של צ'נדלר יצא לאור בשנת 1953. הספר יצא בעברית בהוצאת מודן שנת 1985. תרגם מאנגלית עמשי לוין.
"פלייבק" – הרומן השביעי של צ'נדלר יצא לאור בשנת 1958. תורגם לעברית בשנת 2014 בהוצאת כתר. תרגם מאנגלית אסף שור.
"Poodle Springs" – הרומן השמיני של צ'נדלר יצא לאור בשנת 1959. הסופר הספיק לכתוב רק ארבעה פרקים מתוך הספר לפני מותו, עם זאת בשנת 1989 הוא הושלם, לאחר שהסופר רוברט ב. פארקר, יוצרו של דמות הבלש הפרטי ספנסר, נבחר על ידי בעלי העיזבון הספרותי של צ'נדלר להשלימו. נכון לשנת 2007 לא תורגם לעברית.
"The Pencil" – סיפור קצר, האחרון פרי עטו של צ'נדלר, נכתב בשנת 1959. הסיפור הוא היחיד שנכתב במקור כסיפור קצר על פיליפ מרלו, ולא שוכתב לאחר הופעת "השינה הגדולה". נכון לשנת 2007 לא תורגם לעברית.
כמו כן, כתב צ'נדלר תסריטים לסרטים "הדליה הכחולה" ו"שיפוי כפול", והיה בשניהם מועמד לפרס אוסקר.
לקריאה נוספת

דוד גורביץ', ‏הבלש כגיבור תרבות : ספרות, קולנוע, טלוויזיה, סדרת אוניברסיטה משודרת, בהוצאת משרד הביטחון – ההוצאה לאור, 2013, פרק ה – ריימונד צ'אנדלר ורוח הרפאים של הקפיטליזם, עמ' 130–151.
הערות שוליים

↑  היי שלום יפתי, תקציר הספר ובו גם הביוגרפיה של צ'אנדלר, באתר "סימניה"
↑  רון מיברג, בלש במים, סופהשבוע, 23 בדצמבר 2013.
| --- | --- |
בקרת זהויות :  NLI: 987007274819405171  PLWABN: 9810591955305606  BIBSYS: 90081856  BNE: XX831579  BnF: cb11896014p (data)  CANTIC: a10065003  CiNii: DA01986680  GND: 118520059  ICCU: CFIV048542  ISNI: 0000 0001 2128 7395  LCCN: n79113919  LNB: 000011106  MusicBrainz: d58a883d-fb99-4831-8852-e060cea8c15f  NDL: 00435689  NKC: jn19990003797  NLA: 35027231  NLG: 106937  NLK: KAC199604791  NSK: 000011678  NTA: 068941870  RERO: 02-A003094530  SELIBR: 181373  SNAC: w6tt519w  SUDOC: 02677769X  Trove: 800736  VcBA: 495/320660  VIAF: 39374901   WorldCat (עם VIAF): 39374901
רשות הבקרה המינהלית (מצרים)

|  מידע כללי |
| --- | --- |
 מדינה:  מצרים 
 סוכנות אם:  ממשלת מצרים
 תאריך הקמה:  1964 
 aca.gov.eg
 
רשות הבקרה המינהלית (בערבית: هيئة الرقابة الإدارية) הוא גוף ממשלתי במצרים הכפוף לראש הממשלה ואחראי לתפקידי פיקוח ובקרה והוא הגוף הבכיר למלחמה בשחיתות במדינה.
סמכויות הרשות

לחקור גורמים לליקויים בעבודה וייצור, כולל איתור ליקויים במערכות ניהוליות, טכניות ופיננסיות המפריעים לתפקודם הרגיל של גופים ציבוריים ומציעים דרכים להימנע מהם.
מעקב אחר יישום החוקים ולוודא שההחלטות והתקנות החלות ישיגו את מטרתן.
חשיפה של הפרות מנהליות וכלכליות ופשעים פליליים המתרחשים מצד אזרחים בזמן שהם מבצעים את חובות עבודתם ופועלים למניעת התרחשותם, לצורך כך הם יכולים לבקש את עזרת המשטרה בלכידת המפירים.
בחינת תלונות שהגישו אזרחים על הפרת חוקים או רשלנות בביצוע תפקידים והצעות עבודה בנוגע אליהם או נגיעה בהם במטרה לשפר את השירותים ואת סדירות העבודה ואת מהירות השלמתה, כמו גם לחקור וללמוד את תלונות העיתונות או החקירות שפרסמה העיתונות העוסקות בהיבטים של הזנחה או פזיזות, ניהול שגוי או ניצול.
לספק לראש הממשלה, לשרים ולמושלים כל מידע, נתונים או מחקרים שהם מבקשים וכל עבודה נוספת שהוטלה על ידי הממשלה.
הפעלת סמכויות במנגנון הממשלתי, בגופים ציבוריים, במוסדות ציבור, בחברות הקשורות אליהם, בחברות ציבוריות ופרטיות ובגופים מהמגזר הפרטי המבצעים עבודות ציבוריות, וכן בכל הגופים שהמדינה תורמת להם בכל דרך שהיא.
ניהול חקירות, מחקרים והצעות של ראש הממשלה בנושאי בקרה ופיקוח
הרשות מפעילה את האקדמיה הלאומית למלחמה בשחיתות.
ראשי הרשות

שריף סייף אלדין (2018 – הווה)
מוחמד אירפאן ג'מלאדין (2015 – 2018)
מוחמד עומר פרסטיג' (2012 – 2015)
מוחמד פריד תוהאמי (2004 – 2012)
טנטאווי (1996 – 2004)
אחמד עבדל רחמן (1996 – 1982)
מחמוד עבדאללה (1982)
עבד-ח'אלק שוקי (1978 – 1980)
כמאל אל-גר (1964 – 1978)
הרשות פורקה ב-1980 והוקמה מחדש ביוני 1982.
גלריה

בניין רשות הבקרה המנהלית
בניין הרשות לבקרה מינהלית
הערות שוליים

↑  اليوم السابع - فيديو.. الرقابة الإدارية تعلن تشكيل مجلس إدارة الأكاديمية الوطنية لمكافحة الفساد
↑  اليوم السابع - تعرف على السيرة الذاتية للواء شريف سيف الدين حسين رئيس هيئة الرقابة الجديد.
רוני ונוצ'י ג'וניור

| --- | --- |

 לידה:  15 בפברואר 1976 (בן 48) לאס וגאס, נבדה, ארצות הברית
 שם לידה:  רונלד ונוצ'י ג'וניור
 מוקד פעילות:  ארצות הברית 
 תקופת הפעילות:  מ-2002
 מקום לימודים:  אוניברסיטת נבדה, לאס וגאס, Ed W. Clark High School, Western High School 
 סוגה:  רוק אלטרנטיבי • פוסט-פאנק • גל חדש • הארטלנד רוק
 שפה מועדפת:  אנגלית 
 כלי נגינה:  מערכת תופים 
 חברת תקליטים:  איילנד רקורדס, Epitaph
 www.thekillersmusic.com
 פרופיל ב-IMDb
 
רונלד "רוני" ונוצ'י ג'וניור (באנגלית: Ronald "Ronnie" Vannucci, Jr.‎; נולד ב-15 בפברואר 1976) הוא מוזיקאי אמריקאי, הידוע בעיקר בשל היותו המתופף של להקת הרוק האמריקאית, הקילרס. ונוצ'י הוא גם סולן הלהקה ביג טוק.
קריירה > 2002–הווה: הקילרס

לפני הצטרפותו ללהקה, ונוצ'י למד נגינה קלאסית על כלי הקשה באוניברסיטת נבדה בלאס וגאס ועבד כצלם בכנסייה וכנהג של תלת-אופן בקניון שבתוך מלון אלאדין. ונוצ'י הופיע עם להקה מקומית בשם Romance Fantasy לפני שפגש את דייב קיונינג וברנדון פלאוורס, ובאוגוסט 2002 הצטרף ללהקתם הקילרס. הלהקה השתמשה במוסך שבביתו של ונוצ'י לצורך חזרות. ב-14 במאי 2011, כשהייתה הלהקה בהפסקה, סיים ונוצ'י את התואר "בוגר באמנות" באוניברסיטת נבדה. במהלך שנות פעילותה הוציאה הלהקה ארבעה אלבומים שהגיעו לפסגת מצעד האלבומים של בריטניה ונמכרו במעל ל-25 מיליון עותקים, והועמדה לשבעה פרסי גראמי.
קריירה > 2011–הווה: ביג טוק

בין השנים 2010-2011, בזמן שהייתה להקת הקילרס בהפסקה, הקליט ונוצ'י אלבום עם להקה שהקים באותה תקופה בשם ביג טוק. אלבום הבכורה של הלהקה, Big Talk, יצא לאור ב-19 ביולי 2011 ומוקם במקום ה-24 ברשימת האלבומים הטובים ביותר של שנת 2011 של מגזין NME. בשנת 2015 הוציאה הלהקה את אלבום האולפן השני שלה, Straight In No Kissin'‎.
דיסקוגרפיה > עם הקילרס

2004: Hot Fuss
2006: Sam's Town
2008: Day & Age
2012: Battle Born
דיסקוגרפיה > עם ביג טוק

2011: Big Talk
2015: Straight In No Kissin'‎
הערות שוליים

↑  Ronnie Vannucci: Killer With A Cause, פורסם באתר Modern Drummer ב-23 בינואר 2009
↑  UNLV graduates largest class in school’s history, פורסם ב-14 במאי 2011
| הקילרס |
| --- | --- | --- |
| דיסקוגרפיה ברנדון פלאוורס • דייב קיונינג • רוני ונוצ'י ג'וניור • מארק סטורמר | דיסקוגרפיה ברנדון פלאוורס • דייב קיונינג • רוני ונוצ'י ג'וניור • מארק סטורמר |  |
| אלבומים | Hot Fuss • Sam's Town • Day & Age • Battle Born • Wonderful Wonderful • Imploding the Mirage |  |
| אלבומי אוסף | Sawdust • Direct Hits • Don't Waste Your Wishes |  |
| אלבומים נוספים | Live from the Royal Albert Hall • (Red) Christmas EP |  |
| מסעי הופעות | Hot Fuss Tour • Sam's Town Tour • Day & Age World Tour • Battle Born World Tour • Wonderful Wonderful World Tour |  |
| הקילרס - סינגלים |
| --- | --- | --- |
| Hot Fuss | "Mr. Brightside" • "Somebody Told Me" • "All These Things That I've Done" • "Smile Like You Mean It" |  |
| Sam's Town‎ | "When You Were Young" • "Bones" • "Read My Mind" • "For Reasons Unknown" |  |
| Sawdust | "Shadowplay" • "Tranquilize" |  |
| Day & Age | "Human" • "Spaceman" • "The World We Live In" • "A Dustland Fairytale" |  |
| ‎(Red) Christmas | "A Great Big Sled" • "Don't Shoot Me Santa" • "Joseph, Better You Than Me" • "¡Happy Birthday Guadalupe!" • "Boots" |  |
| Battle Born | "Runaways" • "Miss Atomic Bomb" • "Here with Me" |  |
| Direct Hits | "Shot at the Night" • "Just Another Girl" |  |
| Wonderful Wonderful | "The Man"‏ • "Run for Cover"‏ • "Rut" |  |
| Wonderful Wonderful | "Caution"‏ • "Fire in Bone"‏ • "My Own Soul's Warning"‏ • "Dying Breed (שיר של הקילרס)" |  |
| --- | --- |
בקרת זהויות :  ISNI: 0000 0004 0674 6057  LCCN: no2017103575  MusicBrainz: 8e8047b7-3f10-43c0-a191-1ddcbae12ec4  NKC: xx0196086  VIAF: 316879920   WorldCat (עם VIAF): 316879920
ריימונד קארבר

| --- | --- |
אין תמונה חופשית
 לידה:  25 במאי 1938 קלצקני, ארצות הברית 
 פטירה:  2 באוגוסט 1988 (בגיל 50) פורט אנג'לס, ארצות הברית 
 מדינה:  ארצות הברית 
 מקום לימודים:  אוניברסיטת סטנפורד, בית הספר התיכון א. צ. דייוויס, אוניברסיטת המדינה של קליפורניה, צ'יקו, אוניברסיטת הרווארד, אוניברסיטת הומבולדט 
 שפות היצירה:  אנגלית 
 תקופת הפעילות:  מ-1958 
 בן או בת זוג:  טס גלאגר 
 פרסים והוקרה:  מלגת גוגנהיים (1978)  פרס או. הנרי (1983) 
 
ריימונד קארבר (באנגלית: Raymond Carver; 25 במאי 1938 - 2 באוגוסט 1988) היה סופר ומשורר אמריקאי מן החשובים והידועים במאה העשרים, אמן בכתיבת סיפורים קצרים.
ביוגרפיה

קארבר נולד בקלצקני, אורגון, למשפחה ממעמד הפועלים. בגיל 19 נישא ריימונד למרי אן, שהייתה אז בת 16, ועד מהרה נולדו לזוג שני ילדים. קארבר עבד בעבודות מזדמנות, לעיתים כפועל במנסרה לצד אביו, על מנת לפרנס את משפחתו.
בשנת 1958 החל ללמוד בקולג' בצ'יקו, קליפורניה. שם נתגלה כישרונו הספרותי. הוא החל לפרסם סיפורים קצרים ושירים, בין היתר בעיתונים נחשבים כ"אסקווייר" ו"הניו יורקר".
קארבר המלנכולי התמכר לאלכוהול והדבר גרם לשורה של אשפוזים ופרידות מאשתו. חיי נישואיו היו סוערים ביותר. על אף כישרונו המוכח לא הצליח להיחלץ ממצוקה כלכלית ולהתבסס והתמכרותו לאלכוהול דחפה אותו להרס עצמי כמו גם למסעות למקומות שונים בעולם (בין היתר גרה משפחת קארבר שנה וחצי בשכונת רמת אביב בתל אביב בין ינואר 1968 למאי 1969 לאחר שאשתו של קארבר קיבלה מלגה ללימודים מאוניברסיטת תל אביב).
בשנת 1977 חל לפתע שינוי לטובה בחייו של קארבר. קובץ סיפוריו "התואיל להיות בשקט, בבקשה?" זכה לפרסום ולהכרה ובגיל 37 לפתע יכול היה ליהנות מתשלום תמלוגים מהמו"ל שלו ולמקדמה על חשבון ספרו הבא. הוא הפסיק לשתות ולאחר שאשתו עזבה אותו סופית הכיר את המשוררת טס גאלאגר שהפכה לאשתו השנייה. השנים שלאחר מכן היו שנים מאושרות, פוריות ויצירתיות בחייו.
קארבר נפטר בגיל 50 בשנת 1988 ממחלת סרטן הריאה.
יצירתו

קארבר נחשב לאמן הסיפור הקצר. בספריו ובשיריו מתאר קארבר לרוב מצבים מחיי היום יום של מעמד הפועלים האמריקני. הסיפורים נקראים בתחושה של אינטימיות, כאילו המדובר בחבר טוב המשתף את הקורא במחשבותיו האינטימיות, ובמקרים אשר קרו לו. קארבר נחשב לאמן המינימליזם. גדולתו היא ביכולת לרגש בקטעים קצרים, בתיאור של מצב או הלך רוח, במספר מילים מצומצם. הוא הושפע רבות מאנטון צ'כוב.
בספרו "שירים" הוא כותב קטע פרוזה קצר על חשיפתו לשירה. בשנות העשרה שלו, בעת שביצע משלוח לאיש קשיש אחד, נחשף בספרייה הענפה שלו למגזין שירה. מאותו יום הוא כתב, הוא חש כי משהו גדול קרה, וכך התחיל החינוך שלו. רק לאחר 28 או יותר שנים, הוא אזר אומץ לשלוח גם את שיריו למגזין "שירה", שכבר בגיליון הבא אחריו פורסמו כבר שישה משיריו של קארבר.
השפעה בקולנוע

סיפוריו הקצרים של קארבר היוו את הבסיס לסרטו של הבמאי רוברט אלטמן "תמונות קצרות" 1993. תשעת הסיפורים והשיר "לימונדה" ששימשו כבסיס לסרט קובצו גם לספר בשם זהה (Short cuts) עם הקדמת הבמאי.
בסרט בירדמן שיצא לאור בשנת 2014 נסובה העלילה על שחקן-במאי המתמודד עם העלאת מחזה בברודוויי המבוסס על הספר על מה אנחנו מדברים כשאנחנו מדברים על אהבה.
מספריו שתורגמו לעברית

דבר קטן וטוב, הוצאת כתר. תרגם: משה רון. 1987.
על מה אנחנו מדברים כשאנחנו מדברים על אהבה, עם עובד. תרגם: משה רון. 1992.
אף אחד לא אמר שום דבר, עם עובד. תרגם: משה רון. 1994.
שירים - ריימונד קארבר, מודן. תרגם: עוזי וייל. 1997.
סיפורים אחרונים, הקיבוץ המאוחד. תרגם: משה רון. 1998.
עוד סיפורים, הקיבוץ המאוחד. הספריה החדשה. תרגם: משה רון. 2001.
מתחילים, עם עובד. תרגם: משה רון, 2013.
על מה אנחנו מדברים כשאנחנו מדברים על אהבה, תרגם מאנגלית: משה רון, הוצאת מודן, 2023.
הערות שוליים

↑   אמיר רותם, העולם של קרבר נותר שלם ואפקטיבי גם כיום, באתר הארץ, 12 בספטמבר 2023
| --- | --- |
בקרת זהויות :  NLI: 987007259461205171  PLWABN: 9810659559505606  BIBSYS: 90159045  BNC: 000257464  BNE: XX1134324  BnF: cb12016819q (data)  CANTIC: a11338684  CiNii: DA00965980  GND: 118853627  ICCU: CFIV029397  ISNI: 0000 0001 1577 1463  LCCN: n80113040  LNB: 000181593  MusicBrainz: f4520a09-9ef8-4a08-ba6b-2e4a20a58479  NDL: 00435458  NKC: jo20010090072  NLA: 35026372  NLG: 66806  NLK: KAC200208919  NSK: 000001387  NTA: 069153523  RERO: 02-A003080846  SELIBR: 235944  SNAC: w6kw5fnv  SUDOC: 02830487X  Trove: 799983  VIAF: 88660538   WorldCat (עם VIAF): 88660538
רנו פרגאט

| --- | --- |

 מאפיינים כלליים
 יצרן:  רנו
 שנות ייצור:  1951–1960
 הרכבה:  צרפת צרפת
 מודל קודם:  רנו ויואסטלה 
 מודל אחריו:  רנו 16
 סיווג:  משפחתית
 מרכב:  4 דלתות
 פלטפורמה:  מנוע קדמי
 אורך:  4,690 מ"מ
 רוחב:  1,700 מ"מ
 גובה:  1,540 מ"מ
 משקל:  1,280 - 1,380 ק"ג
 בסיס גלגלים:  2,800 מ"מ
 מפרט טכני
 מנוע:  4 צילינדרים, 1,996 סמ"ק המפיק 60 כ"ס, יחס דחיסה 1:7, 2,141 סמ"ק המפיק 77 כ"ס ו-80 כ"ס, יחס דחיסה 1:7.5
 הילוכים:  תמסורת ידנית 4 מהירויות הילוכים, גיר חצי אוטומטי (1958)
 מהירות מרבית:  130 קמ"ש (דגמי 1950–1954)
 
רנו פרגאט (בצרפתית: Renault Frégate) היא מכונית משפחתית בתצורת סדאן ובעלת 4 צילינדרים. הדגם מתוצרת יצרנית הרכב הצרפתית רנו אשר יוצר בין השנים 1951–1960.
הרנו פרגאט הוצגה ב-30 בנובמבר 1950 בפני עיתונאים, אבל הושקה רשמית בנובמבר 1951. סך הכל יוצרו מדגם זה 180,463 יחידות. בשנת 1956 הוצגה גרסת הסטיישן אשר נקראה רנו דומיין.
בשנת 1952 יוצרו 10,342 יחידות, בשנת 1953 יוצרו 27,878 יחידות ובשנת 1954 יוצרו 27,221 יחידות.
שארל דה גול, נשיא צרפת לשעבר, השתמש בסוף שנות ה-50 של המאה ה-20 ברנו פרגאט כרכב שרד (מודל 1957 עם בסיס גלגלים מוארך), לצד סיטרואן DS.
גלריה

רנו פרגאט (תמונה מספר 1)
רנו פרגאט, רכב שרד של נשיא צרפת משנת 1957 (תמונה מספר 2)
מבט לתא הנהג
מבט למושב הקדמי
לוגו חברת רנו על דגם רנו פרגאט משנת 1953
רנו פרגאט משנת 1956
רנו פרגאט
לקריאה נוספת

רנו פרגאט (בצרפתית)
הערות שוליים

↑  FrégateRenault Frégate : Essai
↑  רנו פרגאטFrégate, la berline maudite de la régie Renault - Le Monde
↑  רנו Frégate Renault Frégate (1951-1960)
↑  רנו פרגאט, רכב שרד של נשיא צרפת משנת 1957 – ראו תמונה מספר 2
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
ריילי 1.5

| --- | --- |

Riley 1.5, שנת 1965
 מאפיינים כלליים
 יצרן:  Riley Motor (אנ')  Wolseley Motors (אנ')
 שנות ייצור:  1957 – 1965
 יחידות שיוצרו:  39,563 - דגם "ריילי 1.5"  103,394 - דגם "וולסלי 1500"
 הרכבה:  בריטניה בריטניה  אוסטרליה אוסטרליה
 מודל קודם:  Riley RM (אנ')  וולסלי 15/50
 מודל אחריו:  BMC ADO16 (אנ')
 חברת אם:  British Motor Corporation
 אורך:  3,861 מ"מ
 רוחב:  1,537 מ"מ
 גובה:  1,511 מ"מ
 משקל:  940 ק"ג
 בסיס גלגלים:  2,184 מ"מ
 מפרט טכני
 מנוע:  4 צילינדרים, 1,200 סמ"ק (באירלנד בלבד)  4 צילינדרים, 1,489 סמ"ק המפיק 68 כ"ס ב-5,200 סל"ד, יחס דחיסה 8.3:1 (הורכב בדגמי "ריילי 1.5")  4 צילינדרים, 1,489 סמ"ק המפיק 52 כ"ס ב-4,200 סל"ד (הורכב בדגמי "וולסלי 1500")
 הילוכים:  תמסורת ידנית - 4 מהירויות
 מהירות מרבית:  140 קמ"ש (מנוע 1.5 ליטר)
 צריכת דלק:  7.7 ליטר ל-100 ק"מ (דגם "וולסלי 1500")  9.5 ליטר ל-100 ק"מ (דגם "ריילי 1.5")
ריילי 1.5 (באנגלית: Riley One-Point-Five) היא מכונית משפחתית מתוצרת יצרנית הרכב הבריטית Riley Motor (אנ') חברת בת של  British Motor Corporation אשר יוצרה בין השנים 1957 – 1965 בבריטניה.
באותן שנים, יצרנית הרכב Wolseley Motors (אנ') חברת בת של  British Motor Corporation ייצרה דגם כמעט זהה שהיה קרוי Wolseley 1500. הדגם יוצר בבריטניה ובאוסטרליה.
בין השנים 1958 – 1959 תאגיד הרכב האוסטרלי British Motor Corporation (Australia) (אנ') (שהוקמה באוסטרליה בשנת 1954 על ידי מיזוג חברת "אוסטין מוטור (אוסטרליה)" ו-"Nuffield (Australia) Pty Ltd") ייצרה באוסטרליה את דגם ה-"Wolseley 1500". בסיום יצור דגם "וולסלי 1500" ייצר התאגיד "Motor Corporation (Australia)" דגמים כמעט זהים שהיו קרויים Morris Major (אנ') ו-Austin Lancer.
"ריילי 1.5", "וולסלי 1500"

דגם "וולסלי 1500" הוצג לראשונה באפריל 1957.
דגם "ריילי 1.5" הוצג לראשונה בנובמבר 1957.
4 דלתות.
4-5 נוסעים.
מנוע קדמי.
מנוע בנזין.
המתלים, מערכת ההיגוי ולוח מחוונים נלקחו מדגם ה"מוריס מיינור".
"ריילי 1.5", "וולסלי 1500" > הבדלים בין 2 הדגמים

דגם "וולסלי 1500" היה פחות מאובזר מדגם "ריילי 1.5".
שתי המכוניות קיבלו לוח מחוונים מעץ. בעוד שלדגם ה"ריילי 1.5" הייתה השלמה מלאה של מדדים (טכומטר, טמפרטורה / שמן / דלק) שהונחו ישירות מול הנהג, בדגם ה-"וולסלי 1500" הסתפקו רק במד המהירות ומודדי הסקה / שמן / דלק, שהונחו ב מרכז לוח המחוונים.
"ריילי 1.5" צוידה במושבי עור.
בדגם "ריילי 1.5" הורכבו 2 מאיידים.
בדגם "וולסלי 1500" הורכב 1 מאייד
הפאנל הקדמי והסבכה נראים דומים בשתי המכוניות, אך היו שונים.
מחיר היחידה של דגם "וולסלי 1500" עמד על 758 לירה שטרלינג (כולל מיסוי, שנת 1957 בבריטניה).
מחיר היחידה של דגם "ריילי 1.5" עמד על 815 שטרלינג (כולל מיסוי, שנת 1957 בבריטניה).
"ריילי 1.5", "וולסלי 1500" > סדרות

סדרה ראשונה - יוצרה משנת 1957.
סדרה שנייה - יוצרה משנת 1961.
סדרה שלישית - יוצרה משנת 1961.
"ריילי 1.5", "וולסלי 1500" > תאוצות

תאוצה 0–97 קמ"ש היא 24.8 שניות (דגם "וולסלי 1500").
תאוצה 0–97 קמ"ש היא 18.9 שניות (דגם "ריילי 1.5").
תמונות

"ריילי 1.5", שנת 1959
"ריילי 1.5", שנת 1959
"ריילי 1.5", שנת 1958
"ריילי 1.5", שנת 1958
"ריילי 1.5"
"ריילי 1.5", שנת 1959 - מבט ללוח מחוונים
"ריילי 1.5", שנת 1965
"ריילי 1.5", שנת 1962
ראו גם

ריילי MPH
ריילי 12/6
ריילי 12/4
הערות שוליים

↑  "ריילי 1.5" classiccarsforsale.co.uk/reviews/classic-riley-reviews-one-point-five
↑  BMC-Leyland Heritage Group, Building Cars in Australia, 2012, page 213
↑  דגם "וולסלי 150" classiccarsforsale.co.uk/reviews/classic-wolseley-reviews-1500
↑  דגמי bmc באוסטרליה web.archive.org/web/20120327181444
↑  Culshaw; Horrobin (1974). Complete Catalogue of British Cars. London: Macmillan. ISBN 0-333-16689-2.
↑  "ריילי 1.5" - תמונות flickr.com/groups/onepointfive
ריקרדו רודריגס

ריקרדו איבאן רודריגס אראייה (בספרדית: Ricardo Iván Rodríguez Araya; נולד ב-25 באוגוסט 1992) הוא כדורגלן שווייצרי המשחק בריאל בטיס ובנבחרת שווייץ בעמדת המגן השמאלי.